title: 1988 m. birželio 24 d. Tarybos sprendimas dėl Bendrijų nuosavų išteklių sistemos

text:
Svarbus teisinis pranešimas

|

31988D0376

Oficialusis leidinys L 185 , 15/07/1988 p. 0024 - 0028

		Tarybos sprendimas1988 m. birželio 24 d.dėl Bendrijų nuosavų išteklių sistemos(88/376/EEB, Euratomas)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 199 ir 201 straipsnius,atsižvelgdama į Europos atominės energijos bendrijos steigimo sutartį, ypač į jos 171 straipsnio 1 dalį ir 173 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi 1985 m. gegužės 7 d. Tarybos sprendimas 85/257/EEB, Euratomas dėl Bendrijos nuosavų išteklių sistemos [4] su paskutiniais pakeitimais, padarytais Suvestiniu Europos aktu, iki 1,4 % kiekvienai valstybei narei vienodai padidino pridėtinės vertės mokesčio (PVM) bazei taikyto tarifo apribojimą, kuris Tarybos 1970 m. balandžio 21 d. sprendimu dėl valstybių narių finansinių įnašų pakeitimo Bendrijos nuosavais ištekliais [5] (toliau – 1970 metų balandžio 21 d. Sprendimas) anksčiau buvo nustatytas 1 %;kadangi 1.4 % apribotų išteklių jau nepakanka Bendrijos apskaičiuotoms išlaidoms padengti;kadangi Suvestinis Europos aktas atveria Bendrijai naujas galimybes; kadangi Europos ekonominės bendrijos steigimo sutarties 8a straipsnyje numatyta vidaus rinką sukurti iki 1992 m. gruodžio 31 d.;kadangi Bendrija privalo turėti pastovias ir garantuotas pajamas, kurios padėtų stabilizuoti dabartinę padėtį ir vykdyti bendrąją politiką; kadangi tokios pajamos turi būti pagrįstos tam tikslui reikalingomis išlaidomis, kaip buvo nustatyta finansinėse sąmatose, išdėstytose Europos Parlamento, Tarybos ir Komisijos tarpinstituciniame susitarime, kuris įsigalios 1988 m. liepos 1 d.;kadangi 1988 m. vasario 11, 12 ir 13 d. Briuselyje įvykusiame Europos Vadovų Tarybos susitikime buvo padarytos tam tikros išvados;kadangi pagal minėtąsias išvadas Bendrijai iki 1992 metų bus skirta didžiausia nuosavų išteklių suma, sudaranti 1,2 % rinkos kainomis skaičiuojamo valstybių narių metinio bendrojo nacionalinio produkto (toliau – BNP);kadangi minėtosios ribos laikymasis reikalauja, kad bendra nuosavų išteklių suma, kuria Bendrija disponuoja laikotarpiu nuo 1988 iki 1992 metų, nė vienais metais neviršytų nurodyto atitinkamų metų Bendrijos BNP sumos procento; kadangi toks procentas turi atitikti nurodymus dėl Bendrijos išlaidų didėjimo, nustatytus Europos Vadovų Tarybos išvadose dėl griežto biudžeto vykdymo ir valdymo, bei saugumo koeficientą, lygų 0,03 % Bendrijos BNP, skirtą nenumatytoms išlaidoms padengti;kadangi įsipareigojimams finansuoti skirtiems biudžeto ištekliams yra nustatyta bendra riba, t. y. 1,30 % valstybių narių BNP; kadangi būtina garantuoti, kad biudžeto asignavimai įsipareigojimams ir atsiskaitymams būtų didinami laipsniškai;kadangi minėtosios ribos turėtų būti taikomos iki šio Sprendimo pakeitimo;kadangi norint, kad kiekvienos valstybės narės sumokėtos lėšos labiau atitiktų jų finansines galimybes, reikėtų pakeisti ir išplėsti Bendrijos nuosavų išteklių struktūrą; kadangi tai būtina tam, kad:- būtų nustatytas didžiausias 1,4 % tarifas, taikytinas kiekvienos valstybės narės pridėtinės vertės mokesčio bazei, prireikus vienodai apribojamai iki 55 % BNP,- būtų įvesta papildoma nuosavų išteklių rūšis, kuri padėtų subalansuoti biudžeto pajamas ir išlaidas valstybių narių BNP sumos pagrindu; todėl Taryba priims direktyvą dėl bendrojo nacionalinio produkto apskaičiavimo rinkos kainomis suderinimo;kadangi muito mokesčiai už produktus, išvardytus Europos anglių ir plieno bendrijos steigimo sutartyje, turėtų būti įtraukti į Bendrijos nuosavus išteklius;kadangi 1984 m. birželio 25 ir 26 d. Europos Vadovų Tarybos išvados dėl biudžeto deficito ištaisymo ir toliau taikomos iki šio Sprendimo galiojimo pabaigos; kadangi vis dėl to dabartinę kompensavimo tvarką būtina patikslinti, atsižvelgiant į PVM bazės apribojimą ir papildomų išteklių įvedimą, ir kadangi jis privalo garantuoti, jog ištaisymas bus finansuojamas iš BNP; kadangi toks patikslinimas turėtų garantuoti, kad Jungtinei Karalystei tenkanti PVM dalis būtų pakeista jos mokėjimais iš trečiojo ir ketvirtojo išteklių šaltinių (atitinkamai iš PVM ir BNP) ir kad PVM bazės apribojimo ir ketvirtojo išteklių šaltinio įvedimo, kuris minėtuoju pakeitimu nekompensuojamas, įtaka Jungtinei Karalystei minėtais metais bus panaikinta, patikslinus tų metų kompensaciją; kadangi Ispanijos ir Portugalijos įnašai turi būti sumažinti, atsižvelgiant į 1985 m. Stojimo akto 187 ir 374 straipsniuose nustatytas grąžinamąsias išmokas;kadangi biudžeto deficitai turėtų būti ištaisyti taip, kad nepakenktų nuosaviems ištekliams, kurie naudojami Bendrijos politikai vykdyti;kadangi 1988 m. vasario 11, 12 ir 13 d. Europos Vadovų Tarybos išvados dėl pinigų rezervo sudarymo Bendrijos biudžete (toliau – EAGGF pinigų rezervas), kuris skirtas kompensuoti didelių ir neplanuotų ekiu ir JAV dolerio pariteto svyravimų įtakai išlaidoms pagal Žemės ūkio orientavimo ir garantijų fondo (EAGGF) Garantijų skyrių; kadangi minėtajam pinigų rezervui turi būti taikomos specialios nuostatos;kadangi būtina priimti nuostatas perėjimui nuo Sprendime 85/257/EEB, Euratomas nustatytos sistemos prie tos, kuri numatoma šiuo Sprendimu;kadangi 1988 m. vasario 11, 12 ir 13 d. Europos Vadovų Taryba nustatė, kad šis Sprendimas turi įsigalioti 1988 m. sausio 1 d.,PRIĖMĖ ŠIAS NUOSTATAS, REKOMENDUOJAMAS PRIIMTI VALSTYBĖMS NARĖMS:1 straipsnisBendrijų nuosavi ištekliai, reikalingi jų biudžeto finansavimui garantuoti, skiriami šio Sprendimo straipsniuose nustatyta tvarka.Bendrijų biudžetas, nepriklausomai nuo kitų pajamų, yra finansuojamas tik iš Bendrijų nuosavų išteklių.2 straipsnis1. Į Bendrijų biudžetą įtraukiamus nuosavus išteklius sudaro toliau išvardytos gaunamos pajamos:a) išlyginamieji mokesčiai, premijos, papildomos arba kompensacinės sumos, papildomos sumos arba koeficientai bei kiti muitai, kuriuos nustato arba turi nustatyti Bendrijų institucijos prekybai su valstybėmis ne narėmis pagal bendruosius žemės ūkio politikos pamatus, taip pat įmokos ir kiti muitai, numatyti bendruosiuose cukraus rinkos organizavimo pamatuose;b) Bendruose muitų tarifuose nurodyti muitai ir kiti muitai, kuriuos nustato arba turi nustatyti Bendrijų institucijos prekybai su valstybėmis ne narėmis, bei muito mokesčiai už produktus, kuriems taikoma Europos anglių ir plieno bendrijos steigimo sutartis;c) vienodo tarifo taikymas visų valstybių narių PVM apskaičiavimo bazei, kuri visoms valstybėms narėms nustatoma vienodai pagal Bendrijos taisykles; vis dėlto apskaičiavimo bazė, į kurią turi atsižvelgti visos valstybės narės pagal šį Sprendimą, neturi viršyti 55 % BNP;d) tarifo taikymas, kuris turi būti nustatomas sudarant biudžetą pagal bendrą visų kitų pajamų sumą – visų valstybių narių BNP sumai, nustatomai pagal Bendrijos taisykles, kurios turi būti numatytos pagal šio Sprendimo 8 straipsnio 2 dalį priimtoje direktyvoje.2. Pajamos, gautos iš visų naujų mokesčių pagal bendrosios politikos pamatus, kaip nustatyta Europos ekonominės bendrijos steigimo sutartyje arba Europos atominės energijos bendrijos steigimo sutartyje, taip pat sudaro į Bendrijų biudžetą įtraukiamus nuosavus išteklius, jeigu buvo laikomasi Europos ekonominės bendrijos steigimo sutarties 201 straipsnyje arba Europos atominės energijos bendrijos steigimo sutarties 173 straipsnyje nustatytos tvarkos.3. Valstybės narės kaip surinkimo išlaidas pasilieka sau 10 % nuo sumų, sumokėtų pagal šio straipsnio 1 dalies a ir b punktus.4. Šio straipsnio 1 dalies c punkte nurodytas vienodas tarifas turi atitikti tarifą, kuris gaunamas:a) taikant 1,4 % koeficientą valstybių narių PVM apskaičiavimo bazei irb) atskaičiuojant 4 straipsnio 2 dalyje nurodytą bendrą orientacinės kompensacijos sumą. Bendrą sumą sudaro kompensacijos suma, kuri yra patikslinama atsižvelgiant į tai, kad Jungtinė Karalystė savo kompensacijos finansavime nedalyvauja ir kad Vokietijos Federacinės Respublikos dalis sumažinama vienu trečdaliu. Minėtoji bendra suma apskaičiuojama taip, tarsi orientacinę kompensacijos sumą finansuotų valstybės narės pagal PVM apskaičiavimo bazes, nustatytas pagal 2 straipsnio 1 dalies c punktą. Bendra orientacinės kompensacijos suma 1988 metams sumažinama 780 milijonų ekiu.5. Pagal 1 dalies d punktą nustatytas tarifas taikomas kiekvienos valstybės narės BNP.6. Jeigu finansinių metų pradžioje biudžetas nebuvo patvirtintas, anksčiau taikytas vienodas PVM tarifas ir valstybių narių BNP taikomas tarifas, nepažeidžiant jokių nuostatų, kurios gali būti priimtos pagal 8 straipsnio 2 dalį dėl EAGGF pinigų rezervų įtraukimo į biudžetą, ir toliau taikytini iki naujų tarifų nustatymo.7. Nukrypstant nuo 1 dalies c punkto, jeigu atitinkamų finansinių metų sausio 1 d. vienodos PVM apskaičiavimo bazės taisyklės taikomos dar ne visose valstybėse narėse, vienodos bazės dar netaikančios valstybės narės finansinis įnašas į Bendrijos biudžetą, kurį ji turi sumokėti vietoje PVM, yra nustatomas pagal jos bendrojo nacionalinio produkto, skaičiuojamo rinkos kainomis, santykį su visų valstybių narių bendrųjų nacionalinių produktų, skaičiuojamų rinkos kainomis, bendra suma už pirmuosius trejus penkerių metų laikotarpio metus prieš atitinkamus metus einančio. Ši leidžianti nukrypti nuostata nustoja galiojusi tuoj pat, kai visos valstybės narės pradeda taikyti vienodas PVM bazės apskaičiavimo taisykles.8. Šiame Sprendime BNP reiškia metinį bendrąjį nacionalinį produktą skaičiuojamą rinkos kainomis.3 straipsnis1. Bendra nuosavų išteklių suma, skirta Bendrijoms mokėjimams finansuoti, neturi viršyti 1,20 % viso Bendrijos BNP.Bendrijoms skirta bendra nuosavų išteklių suma laikotarpiu nuo 1988 iki 1992 metų neturi viršyti toliau išvardytų atitinkamų metų Bendrijos bendrojo BNP procentinių dalių:- 1988 m.: 1,15,- 1989 m.: 1,17,- 1990 m.: 1,18,- 1991 m.: 1,19,- 1992 m.: 1,20.2. Įsipareigojimams finansuoti skirti ištekliai, įtraukti į Bendrijų biudžetą per laikotarpį nuo 1988 iki 1992 m. turi didėti nuoseklia tvarka iki galutinės sumos, kuri neturi viršyti 1,30 % Bendrijos bendrojo BNP 1992 metais. Tikslus įsipareigojimams ir atsiskaitymams skirtų biudžeto lėšų santykis palaikomas tam, kad būtų garantuotas jų suderinamumas ir straipsnio 1 dalyje nustatytos aukščiausios ribos laikymasis ateityje.3. Visos šio straipsnio 1 ir 2 dalyje nurodytos aukščiausios ribos taikomos iki šio Sprendimo pakeitimo.4 straipsnisJungtinei Karalystei bus leista ištaisyti biudžeto deficitus. Tokį taisymą sudaro bazinė suma ir patikslinimas. Atliekant minėtąjį patikslinimą, bazinė suma ištaisoma į orientacinės kompensacijos sumą.1. Bazinė suma nustatoma:a) apskaičiuojant praėjusių finansinių metų skirtumą tarp:- procentinės dalies, kuri tenka Jungtinei Karalystei iš bendros finansinių metų mokėjimų sumos, nurodytos 2 straipsnio 1 dalies c ir d punkte, įskaitant ankstesnių finansinių metų patikslinimus pagal vienodą tarifą, ir- procentinės dalies, tenkančios Jungtinei Karalystei iš bendros paskirstytų išlaidų sumos;b) tokiu būdu apskaičiuotą skirtumą taikant visoms paskirstytoms išlaidoms;c) gautą rezultatą padauginant iš 0,66.2. Orientacinė kompensacija apskaičiuojama taikant toliau esančius a, b ir c punktus ir ištaisoma atsižvelgiant į perėjimo prie apriboto PVM ir 2 straipsnio 1 dalies d punkte nurodytų mokėjimų įtaką Jungtinei Karalystei.Ji nustatoma:a) apskaičiuojant ankstesniųjų finansinių metų skirtumą tarp:- Jungtinei Karalystei tenkančios procentinės dalies iš bendros PVM mokėjimų sumos, kurie būtų buvę sumokėti per tuos finansinius metus, įskaitant ankstesnių finansinių metų patikslinimus dėl sumų, finansuojamų iš 2 straipsnio 1 dalies c ir d punktuose nurodytų išteklių, jeigu neapribotoms bazėms buvo taikytas vienodas PVM tarifas, ir- Jungtinei Karalystei tenkančios procentinės dalies iš bendros paskirstytų išlaidų sumos;b) tokiu būdu apskaičiuotą skirtumą taikant bendrai paskirstytų išlaidų sumai;c) gautą rezultatą padauginant iš 0,66;d) Jungtinės Karalystės sumokėtas sumas, į kurias buvo atsižvelgta šio straipsnio 1 dalies a punkto pirmoje įtraukoje, atskaitant iš šio straipsnio 2 dalies a punkto pirmoje įtraukoje nurodytų sumų;e) pagal d punktą apskaičiuotą sumą atskaitant iš sumos, apskaičiuotos pagal c punktą.3. Bazinė suma patikslinama taip, kad atitiktų orientacinės kompensacijos sumą.5 straipsnis1. Ištaisymo išlaidas padengia kitos valstybės narės toliau nurodytu būdu:išlaidų paskirstymas pirmiausia apskaičiuojamas atsižvelgiant į kiekvienos valstybės narės mokėjimų dalį, nustatytą 2 straipsnio 1 dalies d punkte, išskyrus Jungtinę Karalystę; vėliau jis perskaičiuojamas taip, kad Vokietijos Federacinei Respublikai tenkanti dalis būtų sumažinta iki dviejų trečdalių apskaičiuotos sumos.2. Jungtinei Karalystei leidžiama daryti ištaisymą sumažinant jos mokėjimus pagal 2 straipsnio 1 dalies c punktą. Kitoms valstybėms narėms tenkančios išlaidos pridedamos prie sumos neviršijant 1,4 % PVM tarifo, kurią jos turi sumokėti pagal 2 straipsnio 1 dalies c punktą ir pagal 2 straipsnio 1 dalies d punktą.3. Komisija atlieka apskaičiavimus, būtinus 4 straipsniui ir šiam straipsniui taikyti.4. Jeigu finansinių metų pradžioje biudžetas nebuvo patvirtintas, Jungtinei Karalystei numatytas ištaisymas ir kitoms valstybėms narėms tenkančios išlaidos, numatytos galutinai patvirtintame paskutiniame biudžete galioja ir toliau.6 straipsnis2 straipsnyje nurodytos pajamos vienodai naudojamos visoms į Bendrijų biudžetą įtrauktoms išlaidoms finansuoti. Vis dėlto pajamų, kurių reikia visiškai arba iš dalies padengti į Bendrijų biudžetą įtrauktiems EAGGF pinigų rezervams, nereikalaujama iš valstybių narių tol, kol bus sukurtas minėtasis rezervas. To rezervo naudojimo nuostatos priimamos būtinai 8 straipsnio 2 dalyje nustatyta tvarka.Pirmoji šio straipsnio pastraipa nepažeidžia reikalavimų dėl tam tikrų valstybių narių įnašų papildomoms programoms, kurios nustatytos Europos ekonominės bendrijos steigimo sutarties 1301 straipsnyje.7 straipsnisVisos sumos, kuriomis finansiniais metais Bendrijų pajamos viršija bendrąsias faktines išlaidas, yra perkeliamos į kitus finansinius metus. Vis dėlto perteklius, kuris susidaro iš visų pervedimų iš EAGGF Garantijų skyrių į pinigų rezervą, laikomas nuosavų išteklių dalimi.8 straipsnis1. Bendrijos nuosavus išteklius, nurodytus 2 straipsnio 1 dalies a ir b punktuose, surenka valstybės narės pagal nacionalinių įstatymų ir kitų teisės aktų nuostatas, kurios prireikus pritaikomos pagal Bendrijos taisyklių reikalavimus. Komisija reguliariai tikrina nacionalines nuostatas, apie kurias ją informuoja valstybės narės, ir praneša joms apie pakeitimus, kurie, jos nuomone, yra būtini, kad minėtosios nacionalinės nuostatos atitiktų Bendrijos taisykles, ir atsiskaito biudžeto vadovybei. Valstybės narės perduoda Komisijos dispozicijai 2 straipsnio 1 dalies a–d punktuose nurodytus išteklius.2. Nepažeisdama Europos ekonominės bendrijos steigimo sutarties 206a straipsnio reikalavimų dėl sąskaitų audito ir jo teisėtumo bei periodiškumo patikrinimų, kurie dažniausiai yra susiję su nacionalinių sistemų bei procedūrų, skirtų iš PVM ir BNP kaupiamų nuosavų išteklių bazei nustatyti, patikimumu ir efektyvumu ir nepažeisdama pagal tos pačios Sutarties 209 straipsnio c punktą priimtų kontrolės susitarimų, Taryba, vieningai veikdama pagal Komisijos pasiūlymą ir pasitarusi su Europos Parlamentu, priima šiam Sprendimui taikyti, išteklių surinkimo kontrolei garantuoti ir 2 bei 5 straipsniuose nurodytoms pajamoms perduoti Komisijos dispozicijai ir mokėjimui būtinas nuostatas.9 straipsnis1985 m. Stojimo akto 187 ir 374 straipsnyje Ispanijos Karalystei ir Portugalijos Respublikai iki 1991 m. numatytų nuosavų išteklių, kaupiamų iš PVM arba BNP, finansinių įnašų laipsniško kompensavimo tvarka taikoma nuosaviems ištekliams, kurie kaupiami iš šio Sprendimo 2 straipsnio 1 dalies c ir d punktuose nustatytų PVM ir BNP pagrindu sudarytų išteklių. Jis taip pat taikomas šio Sprendimo 5 straipsnio 2 dalyje nurodytiems minėtų dviejų valstybių narių mokėjimams. Pastaruoju atveju galioja kompensavimo tarifas, taikomas tais metais, kai daromas ištaisymas.10 straipsnisIki 1991 m. pabaigos Komisija pateikia sistemos veikimo ataskaitą, įskaitant šiame Sprendime nustatytą Jungtinės Karalystės biudžeto deficito ištaisymo pakartotinį patikrinimą.11 straipsnis1. Apie šį Sprendimą valstybėms narėms praneša Europos Bendrijų Tarybos Generalinis Sekretorius. Sprendimas skelbiamas Europos Bendrijų oficialiajame leidinyje.Valstybės narės nedelsdamos praneša Europos Bendrijų Tarybos Generaliniam Sekretoriui apie tai, kad šiam Sprendimui priimti reikalingos procedūros buvo užbaigtos laikantis valstybėse narėse galiojančių konstitucinių reikalavimų.Šis Sprendimas įsigalioja pirmąją mėnesio, einančio po šios dalies antrojoje pastraipoje nurodyto paskutinio pranešimo gavimo, dienos. Jis taikomas nuo 1988 m. sausio 1 d.2. a) Atsižvelgiant į b ir c punktus, Sprendimas 85/257/EEB, Euratomas nuo 1988 m. sausio 1 d. panaikinamas. Nuorodos į 1970 m. balandžio 21 d. priimtą sprendimą arba į Sprendimą 85/257/EEB, Euratomas laikomos nuorodomis į šį sprendimą.b) Sprendimo 85/257/EEB, Euratomas 3 straipsnis ir toliau taikomas apskaičiuojant ir patikslinant pajamas, kurios susikaupia pritaikius tarifus neapribotai vienodai PVM apskaičiavimo bazei 1987 metais ir anksčiau. 1988 metų išskaitymas Jungtinei Karalystei už ankstesniuosius finansinius metus apskaičiuojamas pagal minėtojo Sprendimo 3 straipsnio 3 dalies b punkto i, ii ir iii papunktį. Jo finansavimo išlaidų paskirstymas apskaičiuojamas pagal šio Sprendimo 5 straipsnio 1 dalį. Sumoms, atitinkančioms jos finansavimo išlaidų atskaitymą ir paskirstymą, taikoma šio Sprendimo 5 straipsnio 2 dalis. Kai reikia taikyti 2 straipsnio 7 dalį, atliekant šioje straipsnio dalyje nurodytus apskaičiavimus atitinkamoms valstybėms narėms, pridėtinės vertės mokesčio mokėjimai keičiami į finansinius įnašus; ši sistema taip pat taikoma patikslintų ištaisymų mokėjimui už ankstesnius metus.c) Sprendimo 85/257/EEB, Euratomas 4 straipsnio 2 dalis ir toliau taikoma finansiniams įnašams, kurie reikalingi papildomos HFR (high–flux reactor) reaktoriaus veikimo programos vykdymui 1984–1987 m. finansuoti.Priimta Liuksemburge, 1988 m. birželio 24 d.Tarybos varduPirmininkasM. Bangemann[1] OL C 102, 1988 4 16, p. 8.[2] Nuomonė pareikšta 1988 m. birželio 15 d. (Oficialiajame leidinyje dar neskelbta).[3] OL C 175, 1988 7 4.[4] OL L 128, 1985 5 14, p. 15.[5] OL L 94, 1970 4 28, p. 19.--------------------------------------------------


title: 2013/59/ES: 2013 m. sausio 22 d. Tarybos sprendimas, kuriuo skiriamas Regionų komiteto Švedijai atstovaujantis narys

text:
25.1.2013

               LT

               Europos Sąjungos oficialusis leidinys

               L 22/21

         TARYBOS SPRENDIMAS
   2013 m. sausio 22 d.
   kuriuo skiriamas Regionų komiteto Švedijai atstovaujantis narys
   (2013/59/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Švedijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Uno ALDERGEN kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nare skiriama:

               —

               Helene FRITZON, Ledamot i kommunfullmäktige, Kristianstads kommun.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. sausio 22 d.

            Tarybos vardu

            Pirmininkas

         M. NOONAN

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2016 m. balandžio 28 d. Europos Parlamento sprendimas (ES) 2016/1585 dėl bendrosios įmonės ECSEL (buvusi bendroji įmonė ENIAC ir bendroji įmonė ARTEMIS) 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/396

         EUROPOS PARLAMENTO SPRENDIMAS (ES) 2016/1585
   2016 m. balandžio 28 d.
   dėl bendrosios įmonės ECSEL (buvusi bendroji įmonė ENIAC ir bendroji įmonė ARTEMIS) 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į bendrosios įmonės ECSEL (buvusi bendroji įmonė ENIAC ir bendroji įmonė ARTEMIS) 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės ECSEL finansinių metų ataskaitos laikotarpiu nuo 2014 m. birželio 27 d. iki gruodžio 31 d. su Bendrosios įmonės atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad bendroji įmonė įvykdė 2014 finansinių metų biudžetą (05587/2016 – C8-0059/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 209 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 72/2008 dėl bendrosios įmonės ENIAC įsteigimo (4),

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 74/2008 dėl bendrosios įmonės ARTEMIS įsteigimo siekiant įgyvendinti įterptųjų kompiuterinių sistemų jungtinę technologijų iniciatyvą (5),

               —

               atsižvelgdamas į 2014 m. gegužės 6 d. Tarybos reglamentą (ES) Nr. 561/2014, įsteigiantį bendrąją įmonę ECSEL (6), ypač į jo 1 straipsnio 2 dalį ir į 12 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (7),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (8),

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8–0119/2016),

               1.

               patvirtina bendrosios įmonės ECSEL (buvusi bendroji įmonė ENIAC ir bendroji įmonė ARTEMIS) vykdomajam direktoriui, kad bendrosios įmonės 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės ECSEL (buvusi bendroji įmonė ENIAC ir bendroji įmonė ARTEMIS) vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 422, 2015 12 17, p. 80.

      (2)  OL C 422, 2015 12 17, p. 81.

      (3)  OL L 298, 2012 10 26, p. 1.

      (4)  OL L 30, 2008 2 4, p. 21.

      (5)  OL L 30, 2008 2 4, p. 52.

      (6)  OL L 169, 2014 6 7, p. 152.

      (7)  OL L 357, 2002 12 31, p. 72.

      (8)  OL L 38, 2014 2 7, p. 2.


title: 1981 m. sausio 30 d. Komisijos Sprendimas dėl Urugvajaus Respublikos įmonių, patvirtintų importuoti į Bendriją šviežią galvijieną, avieną ir naminių vienakanopių mėsą, sąrašo

text:
Svarbus teisinis pranešimas

|

31981D0092

Oficialusis leidinys L 058 , 05/03/1981 p. 0043 - 0045 specialusis leidimas suomių kalba: skyrius 3 tomas 13 p. 0019  specialusis leidimas ispanų kalba: skyrius 03 tomas 21 p. 0045  specialusis leidimas švedų kalba: skyrius 3 tomas 13 p. 0019  specialusis leidimas portugalų kalba skyrius 03 tomas 21 p. 0045

		Komisijos Sprendimas1981 m. sausio 30 d.dėl Urugvajaus Respublikos įmonių, patvirtintų importuoti į Bendriją šviežią galvijieną, avieną ir naminių vienakanopių mėsą, sąrašo(81/92/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1], ypač į jos 4 straipsnio 1 dalį ir 18 straipsnio 1 dalies a ir b punktus;kadangi Bendrijai nepriklausančių šalių įmonėms negali būti leidžiama eksportuoti į Bendriją šviežios mėsos, jei jos nesilaiko Direktyvoje 72/462/EEB nustatytų specialiųjų ir bendrųjų reikalavimų;kadangi Urugvajus, remdamasis Direktyvos 72/462/EEB 4 straipsnio 3 dalimi, atsiuntė įmonių, kurioms leidžiama eksportuoti į Bendriją, sąrašą;kadangi Bendrijos apsilankymai vietoje parodė, kad daugelio minėtų įmonių higienos reikalavimai yra pakankami ir todėl tos įmonės gali būti įtrauktos į įmonių, iš kurių gali būti leidžiama importuoti šviežią mėsą, pirmąjį sąrašą, sudarytą pagal minėtos direktyvos 4 straipsnio 1 dalies nuostatas;kadangi kitos Urugvajaus pasiūlytos įmonės turi būti apsvarstytos remiantis papildoma informacija dėl jų higienos reikalavimų ir gebėjimo greitai prisiderinti prie Bendrijos taisyklių; kadangi tuo tarpu tam, kad staiga nenutrūktų dabartiniai prekybos srautai, šioms įmonėms gali būti laikinai leidžiama tęsti šviežios mėsos eksportą į tas valstybes nares, kurios pasiruošusios jį priimti;kadangi dėl to šį sprendimą teks iš naujo išnagrinėti ir prireikus pakeisti atsižvelgiant į tuo tikslu taikytas priemones ir padarytus patobulinimus;kadangi nereikėtų pamiršti, kad šviežios mėsos importui taikomos ir kitos Bendrijos veterinarinės taisyklės, ypač sveikatos apsaugos reikalavimai, įskaitant atskiras nuostatas Danijai, Airijai ir Jungtinei Karalystei;kadangi šviežios mėsos importui iš šio sprendimo priede nurodytų įmonių ir toliau taikomos kitur nustatytos Bendrijos nuostatos ir Sutarties bendrosios nuostatos; kadangi ypač iš Bendrijai nepriklausančių šalių importuojant ir į kitas valstybes nares reeksportuojant tam tikrų kategorijų mėsą, pavyzdžiui, mažiau kaip 3 kg sveriančius gabalus, arba kai kurių medžiagų likučių turinčią mėsą, kuriai netaikomos suderintos Bendrijos taisyklės, tebetaikomi valstybės narės importuotojos sveikatai skirti teisės aktai;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Šiuo dokumentu priede pateiktame sąraše išvardytoms Argentinos įmonėms leidžiama eksportuoti į Bendriją šviežią galvijieną, avieną ir naminių vienakanopių mėsą remiantis minėtu priedu.2. Šviežios mėsos iš šio straipsnio 1 dalyje minėtų įmonių importui taikomos kitur nustatytos Bendrijos veterinarinės nuostatos, ypač sveikatos apsaugos reikalavimai.2 straipsnis1. Valstybės narės draudžia importuoti 1 straipsnio 1 dalyje minėtų rūšių šviežią mėsą iš priede nenurodytų įmonių.2. Tačiau iki 1981 m. rugpjūčio 31 d. šis draudimas netaikomas į priede nurodytą sąrašą neįtrauktoms įmonėms, kurias Urugvajus, remdamasis Direktyvos 72/462/EEB 4 straipsnio 3 dalimi, patvirtino ir oficialiai pasiūlė nuo 1980 m. rugsėjo 1 d., jei, remiantis pirmiau minėtos direktyvos 4 straipsnio 1 dalimi, iki 1981 m. rugsėjo 1 d. būtų priimtas priešingas sprendimas.Minėtų įmonių sąrašą Komisija išsiuntinėja valstybėms narėms.3 straipsnisŠis sprendimas taikomas nuo 1981 m. vasario 1 d.4 straipsnisIki 1981 m. liepos 1 d. šis sprendimas nagrinėjamas iš naujo ir prireikus iš dalies pakeičiamas.5 straipsnisŠis sprendimas skirtas valstybėms narėms.Priimta Briuselyje, 1981 m. sausio 30 d.Komisijos varduPoul DalsagerKomisijos narys[1] OL L 302, 1972 12 31, p. 28.--------------------------------------------------PRIEDASĮMONIŲ SĄRAŠASI. GALVIJIENASkerdyklos ir pjaustymo patalposĮmonės Nr. | Adresas |1 | Codadesa |2 | Colonia |3 | Carrasco |7 | Infrinsa |8 | Canelones |12 | Tacuarembo |14 | e.f.c.s.a. (planta Durazno) |106 | Inprognan |344 | San Jacinto |394 | Cybaran |II. AVIENAĮmonės Nr. | Adresas |1 | Codadesa |2 | Colonia |3 | Carrasco |7 | Infrinsa |8 | Canelones |12 | Tacuarembo |14 | e.f.c.s.a. (planta Durazno) |106 | Inprognan |344 | San Jacinto |394 | Cybaran |III. ARKLIENAĮmonės Nr. | Adresas |303 | Clay, Montevideo |IV. ŠALDYMO SAUGYKLOSĮmonės Nr. | Adresas |903 | Acer, Montevideo |--------------------------------------------------


title: 2010/776/ES: 2010 m. gruodžio 15 d. Komisijos sprendimas, kuriuo iš dalies keičiami Sprendimo 2004/211/EB Brazilijos, Kuveito ir Sirijos, įtrauktų į trečiųjų šalių ar jų dalių, iš kurių į Europos Sąjungą leidžiama įvežti gyvus arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąrašą, grafų įrašai (pranešta dokumentu Nr. C(2010) 8950)  Tekstas svarbus EEE

text:
16.12.2010

               LT

               Europos Sąjungos oficialusis leidinys

               L 332/38

         KOMISIJOS SPRENDIMAS
   2010 m. gruodžio 15 d.
   kuriuo iš dalies keičiami Sprendimo 2004/211/EB Brazilijos, Kuveito ir Sirijos, įtrauktų į trečiųjų šalių ar jų dalių, iš kurių į Europos Sąjungą leidžiama įvežti gyvus arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąrašą, grafų įrašai
   (pranešta dokumentu Nr. C(2010) 8950)
   (Tekstas svarbus EEE)
   (2010/776/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (1), ypač į jos 12 straipsnio 1 ir 4 dalis, 19 straipsnio įžanginį sakinį ir 19 straipsnio i ir ii punktus,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (2), ypač į jos 17 straipsnio 3 dalies a punktą,
   kadangi:

               (1)

               Direktyvoje 90/426/EEB nustatyti gyvūnų sveikatos reikalavimai, taikomi į Sąjungą importuojamiems gyviems arklinių šeimos gyvūnams. Joje nustatyta, kad į Sąjungą arklinių šeimos gyvūnus leidžiama importuoti tik iš tų trečiųjų šalių ir jų teritorijos dalių, kuriose apie įnosių ligą būtina pranešti ir kuriose mažiausiai šešis mėnesius nepasitaikė įnosių ligos atvejų.

               (2)

               2004 m. sausio 6 d. Komisijos sprendime, nustatančiame trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą ir iš dalies pakeičiančiame sprendimus 93/195/EEB ir 94/63/EB (3), nustatytas trečiųjų šalių ir, jei taikomas suskirstymas į regionus, jų dalių, iš kurių valstybės narės leidžia importuoti arklinių šeimos gyvūnus ir jų spermą, kiaušialąstes ir embrionus, sąrašas ir nurodytos kitos tokiam importui taikomos sąlygos. Tas sąrašas pateiktas minėto sprendimo I priede. Šiuo metu į šio priedo sąrašą įtraukta Brazilija, Kuveitas ir Sirija.

               (3)

               2010 m. balandžio mėn. Brazilija Pasaulinei gyvūnų sveikatos organizacijai (OIE) pranešė apie Federalinėje apygardoje (Distrito Federal) patvirtintą arklių įnosių ligos (Burkholderia mallei) atvejį. Todėl Sprendimas 2004/211/EB buvo iš dalies pakeistas Komisijos sprendimu 2010/333/ES (4) siekiant nurodyti, kad iš Brazilijos federalinės apygardos (Distrito Federal) nebeleidžiama įvežti arklinių šeimos gyvūnų ir arklių rūšių gyvūnų spermos, kiaušialąsčių ir embrionų.

               (4)

               2010 m. lapkričio 1 d. Brazilija informavo OIE, kad šio vienintelio įnosių ligos atvejo klausimas Federalinėje apygardoje (Distrito Federal) buvo išspręstas. Visų pirma valdžios institucijos nurodė, kad mažiausiai šešių mėnesių laikotarpiu negauta pranešimų apie naujus protrūkius, kad taikomi arklinių šeimos gyvūnų judėjimo iš užkrėstos teritorijos į neužkrėstas judėjimo apribojimai ir kad atlikus apie 5 000 arklinių šeimos gyvūnų priežiūrą nenustatyta naujų atvejų.

               (5)

               Todėl Federalinę apygardą (Distrito Federal) reikėtų vėl įtraukti į patvirtintų teritorijų, iš kurių leidžiama į Sąjungą importuoti arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąrašą, pateiktą Sprendimo 2004/211/EB I priede.

               (6)

               2010 m. spalio mėn. OIE pranešė apie įnosių ligos atvejį Kuveite.

               (7)

               Sirija nurodė OIE, kad jos statusas dėl įnosių yra nežinomas, nes šioje šalyje nebereikalaujama pranešti apie šią ligą. Nustatyta, kad arkliai iš Sirijos buvo įnosių šaltinis to regiono šalyse, o po tiriamosios OIE misijos nebuvo atmesta galimybė, kad Sirijoje ši liga yra.

               (8)

               Todėl turėtų būti nebeleidžiama įvežti į Sąjungą arklinių šeimos gyvūnų ir arklių rūšių gyvūnų spermos, kiaušialąsčių ir embrionų iš Kuveito ir Sirijos. Todėl šios šalys turėtų būti išbrauktos iš Sprendimo 2004/211/EB I priedo sąrašo.

               (9)

               Todėl Sprendimas 2004/211/EB turėtų būti atitinkamai iš dalies pakeistas.

               (10)

               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimo 2004/211/EB I priedas iš dalies keičiamas taip:

               1.

               Brazilijos grafos įrašas pakeičiamas taip:

                           „BR

                           Brazilija

                           BR-0

                           Visa šalis

                           —

                           —

                           —

                           —

                           —

                           —

                           —

                           —

                           —

                           —

                           BR-1

                           Šios valstijos:
                           Rio Grande do Sul, Santa Catarina, Paraná, São Paulo, Mato Grosso do Sul, Goiás, Minas Gerais, Rio de Janeiro, Espíritu Santo, Rondônia, Mato Grosso, Distrito Federal

                           D

                           X

                           X

                           X

                           X

                           X

                           X

                           X

                           X

                           X“

               2.

               Kuveito grafos įrašas pakeičiamas taip:

                           „K

                           Kuveitas

                           KW-0

                           Visa šalis

                           E

                           —

                           —

                           —

                           —

                           —

                           —

                           —

                           —

                           —“

               3.

               Sirijos grafos įrašas pakeičiamas taip:

                           „SY

                           Sirija

                           SY-0

                           Visa šalis

                           E

                           —

                           —

                           —

                           —

                           —

                           —

                           —

                           —

                           —“

         2 straipsnis
   Šis sprendimas skirtas valstybėms narėms.

      Priimta Briuselyje 2010 m. gruodžio 15 d.

            Komisijos vardu

         John DALLI

            Komisijos narys

      (1)  OL L 224, 1990 8 18, p. 42.

      (2)  OL L 268, 1992 9 14, p. 54.

      (3)  OL L 73, 2004 3 11, p. 1.

      (4)  OL L 150, 2010 6 16, p. 53.


title: 2014 m. birželio 12 d. Tarybos sprendimas 2014/349/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove EULEX KOSOVO

text:
13.6.2014

               LT

               Europos Sąjungos oficialusis leidinys

               L 174/42

         TARYBOS SPRENDIMAS 2014/349/BUSP
   2014 m. birželio 12 d.
   kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (1) EULEX KOSOVO
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2008 m. vasario 4 d. Taryba priėmė Bendruosius veiksmus 2008/124/BUSP (2);

               (2)

               2010 m. birželio 8 d. Taryba priėmė Sprendimą 2010/322/BUSP (3), kuriuo buvo iš dalies pakeisti Bendrieji veiksmai 2008/124/BUSP ir dvejiems metams – iki 2012 m. birželio 14 d. pratęstas Europos Sąjungos teisinės valstybės misijos Kosove (EULEX KOSOVO) galiojimo terminas;

               (3)

               2012 m. birželio 6 d. Taryba priėmė Sprendimą 2012/291/BUSP (4), kuriuo buvo iš dalies pakeisti Bendrieji veiksmai 2008/124/BUSP ir dvejiems metams – iki 2014 m. birželio 14 d. pratęstas EULEX KOSOVO galiojimo terminas;

               (4)

               atsižvelgiant į 2014 m. priimtoje strateginėje apžvalgoje pateiktas rekomendacijas, EULEX KOSOVO galiojimo terminą būtina pratęsti papildomam dvejų metų laikotarpiui;

               (5)

               2013 m. gegužės 27 d. Taryba priėmė Sprendimą 2013/241/BUSP (5), kuriuo buvo iš dalies pakeisti Bendrieji veiksmai 2008/124/BUSP, kad būtų nustatyta nauja orientacinė finansavimo suma, numatyta laikotarpiui nuo 2013 m. birželio 15 d. iki 2014 m. birželio 14 d. Bendrieji veiksmai 2008/124/BUSP turėtų būti iš dalies pakeisti, kad būtų nustatyta nauja orientacinė finansavimo suma, skirta 2014 m. birželio 15 d.–spalio 14 d. laikotarpiui;

               (6)

               EULEX KOSOVO bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus;

               (7)

               todėl Bendrieji veiksmai 2008/124/BUSP turėtų būti atitinkamai iš dalies pakeisti,

         PRIĖMĖ ŠĮ SPRENDIMĄ:
   1 straipsnis
   Bendrieji veiksmai 2008/124/BUSP iš dalies keičiami taip:

               1)

               8 straipsnis iš dalies keičiamas taip:

                           a)

                           įterpiama ši dalis:
                           „1a.   Misijos vadovas yra misijos atstovas. Misijos vadovas, prisiimdamas bendrą atsakomybę, gali misijos darbuotojams deleguoti personalo ir finansų reikalų valdymo užduotis.“;

                           b)

                           5 dalis išbraukiama;

                           c)

                           9 dalis pakeičiama taip:
                           „9.   Misijos vadovas užtikrina, kad EULEX KOSOVO glaudžiai bendradarbiautų ir koordinuotų veiklą su Kosovo valdžios institucijomis ir atitinkamais tarptautiniais subjektais, be kita ko, atitinkamai su NATO Taikos palaikymo pajėgomis Kosove (KFOR), Jungtinių Tautų misija Kosove (UNMIK), ESBO ir trečiosiomis valstybėmis, kurios dalyvauja kuriant teisinę valstybę Kosove.“;

               2)

               9 straipsnio 4 dalis pakeičiama taip:
               „4.   Visi darbuotojai atlieka savo pareigas ir veikia vadovaudamiesi misijos interesais. Visi darbuotojai laikosi saugumo principų ir būtiniausių standartų, nustatytų Tarybos sprendimu 2013/488/ES (6).

                  (6)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).“;"

               3)

               10 straipsnio 3 dalis pakeičiama taip:
               „3.   Tarptautinių ir vietos darbuotojų įdarbinimo sąlygos ir teisės bei pareigos nustatomos EULEX KOSOVO ir atitinkamų personalo narių sudarytose sutartyse.“;

               4)

               14 straipsnio 7 dalis pakeičiama taip:
               „7.   Misijos vadovas užtikrina ES įslaptintos informacijos apsaugą pagal Sprendimą 2013/488/ES.“;

               5)

               įterpiamas šis straipsnis:
               „15a straipsnis
               Teisinės nuostatos
               EULEX KOSOVO turi teisę įsigyti paslaugų ir prekių, sudaryti sutartis ir administracinius susitarimus, įdarbinti darbuotojus, turėti banko sąskaitas, įsigyti turtą ir juo disponuoti, vykdyti savo įsipareigojimus ir būti teismo proceso šalimi, kai to reikia šiems bendriesiems veiksmams įgyvendinti.“;

               6)

               16 straipsnis iš dalies keičiamas taip:

                           a)

                           1 dalis pakeičiama taip:
                           „1.   Orientacinė finansavimo suma, skirta su EULEX KOSOVO susijusioms išlaidoms padengti iki 2010 m. spalio 14 d., yra 265 000 000 EUR.
                           Orientacinė finansavimo suma, skirta su EULEX KOSOVO susijusioms išlaidoms padengti nuo 2010 m. spalio 15 d. iki 2011 m. gruodžio 14 d., yra 165 000 000 EUR.
                           Orientacinė finansavimo suma, skirta su EULEX KOSOVO susijusioms išlaidoms padengti nuo 2011 m. gruodžio 15 d. iki 2012 m. birželio 14 d., yra 72 800 000 EUR.
                           Orientacinė finansavimo suma, skirta su EULEX KOSOVO susijusioms išlaidoms padengti nuo 2012 m. birželio 15 d. iki 2013 m. birželio 14 d., yra 111 000 000 EUR.
                           Orientacinė finansavimo suma, skirta su EULEX KOSOVO susijusioms išlaidoms padengti nuo 2013 m. birželio 15 d. iki 2014 m. birželio 14 d., yra 110 000 000 EUR.
                           Orientacinė finansavimo suma, skirta su EULEX KOSOVO susijusioms išlaidoms padengti nuo 2014 m. birželio 15 d. iki 2014 m. spalio 14 d., yra 34 000 000 EUR.
                           Sprendimą dėl orientacinės finansavimo sumos, skirtos vėlesnio laikotarpio su EULEX KOSOVO susijusioms išlaidoms padengti, priima Taryba.“;

                           b)

                           4–6 dalys pakeičiamos taip:
                           „4.   EULEX KOSOVO atsako už misijos biudžeto vykdymą. Šiuo tikslu misija pasirašo susitarimą su Komisija.
                           5.   Nuo 2014 m. birželio 15 d. EULEX KOSOVO atsako už visus reikalavimus ir įsipareigojimus, atsirandančius vykdant įgaliojimus, išskyrus visus reikalavimus, susijusius su misijos vadovo sunkiu nusižengimu, už kurį atsako pats vadovas.
                           6.   Finansinių nuostatų įgyvendinimas neturės poveikio 7, 8 ir 11 straipsniuose numatytai EULEX KOSOVO pavaldumo tvarkai ir veiklos reikalavimams, įskaitant įrangos suderinamumą ir misijos grupių sąveiką.
                           7.   Išlaidos laikomos atitinkančiomis reikalavimus nuo šių bendrųjų veiksmų įsigaliojimo dienos.“;

               7)

               įterpiamas šis straipsnis:
               „16a straipsnis
               Projektų grupė
               1.   EULEX KOSOVO turi projektų grupę projektams nustatyti ir įgyvendinti. EULEX KOSOVO prireikus koordinuoja valstybių narių ir trečiųjų valstybių atsakomybe su EULEX KOSOVO susijusiose srityse įgyvendinamus projektus, kuriais remiami jos tikslai, sudaro palankesnes sąlygas jų įgyvendinimui ir teikia su jais susijusias konsultacijas.
               2.   EULEX KOSOVO įgaliojama naudoti valstybių narių ar trečiųjų valstybių finansinius įnašus nustatytiems projektams, kuriais nuosekliai papildomi kiti EULEX KOSOVO veiksmai, įgyvendinti, jei atitinkamas projektas:

                           a)

                           yra numatytas su šiais bendraisiais veiksmais susijusioje finansinėje pažymoje; arba

                           b)

                           yra įtrauktas įgaliojimų vykdymo laikotarpiu, misijos vadovo prašymu iš dalies pakeitus minėtą finansinę pažymą. EULEX KOSOVO su šiomis valstybėmis sudaro susitarimą, kuriame visų pirma nustatomos konkrečios procedūros, taikomos nagrinėjant trečiųjų šalių skundus dėl žalos, padarytos dėl EULEX KOSOVO veiksmų arba neveikimo naudojant lėšas, kurias skyrė tos valstybės. Prisidedančiosios valstybės jokiomis aplinkybėmis negali Sąjungos ar vyriausiojo įgaliotinio laikyti atsakingais už EULEX KOSOVO veiksmus ar neveikimą naudojant lėšas, kurias skyrė tos valstybės.

                     3.   Projektų grupei skirto trečiųjų valstybių finansinio įnašo priėmimą tvirtina PSK.“;

               8)

               18 straipsnio 1 ir 2 dalys pakeičiamos taip:
               „1.   Vyriausiasis įgaliotinis įgaliojamas pagal Sprendimą 2013/488/ES teikti Jungtinėms Tautoms, NATO/KFOR ir kitoms trečiosioms šalims, susijusioms su šiais bendraisiais veiksmais, EULEX KOSOVO tikslais parengtą ES įslaptintą informaciją ir dokumentus, pažymėtus atitinkamo, ne aukštesnio nei kiekvienai iš jų yra numatyta, lygio slaptumo žyma. Siekiant palengvinti šį procesą, sudaromi vietiniai techninio pobūdžio susitarimai.
               2.   Vadovaujantis Sprendimu 2013/488/ES, atsiradus konkrečioms ir su veikla susijusioms neatidėliotinoms reikmėms, vyriausiasis įgaliotinis taip pat įgaliojamas teikti kompetentingoms vietos valdžios institucijoms EULEX KOSOVO tikslais parengtą ES įslaptintą informaciją ir dokumentus, pažymėtus ne aukštesnio nei „RESTREINT UE/EU RESTRICTED“ lygio slaptumo žyma. Visais kitais atvejais tokia informacija ir dokumentai kompetentingoms vietos valdžios institucijoms teikiami tokia tvarka, kuri atitinka tokių institucijų bendradarbiavimo su ES lygį.“;

               9)

               20 straipsnio antra pastraipa pakeičiama taip:
               „Jie nustoja galioti 2016 m. birželio 14 d.“.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. birželio 12 d.

            Tarybos vardu

            Pirmininkas

         Y. MANIATIS

      (1)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

      (2)  2008 m. vasario 4 d. Tarybos bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO (OL L 42, 2008 2 16, p. 92).

      (3)  2010 m. birželio 8 d. Tarybos sprendimas 2010/322/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO, ir pratęsiamas jų galiojimo terminas (OL L 145, 2010 6 11, p. 13).

      (4)  2012 m. birželio 5 d. Tarybos sprendimas 2012/291/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO, ir pratęsiamas jų galiojimo terminas (OL L 146, 2012 6 6, p. 46).

      (5)  2013 m. gegužės 27 d. Tarybos sprendimas 2013/241/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO (OL L 141, 2013 5 28, p. 47).


title: 2011/608/ES: 2011 m. gegužės 10 d. Europos Parlamento sprendimas dėl Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų biudžeto įvykdymo patvirtinimo

text:
27.9.2011

               LT

               Europos Sąjungos oficialusis leidinys

               L 250/237

         EUROPOS PARLAMENTO SPRENDIMAS
   2011 m. gegužės 10 d.
   dėl Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų biudžeto įvykdymo patvirtinimo
   (2011/608/ES)
   EUROPOS PARLAMENTAS,
   atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2009 m. gruodžio 31 d. pasibaigusių finansinių metų galutinių metinių ataskaitų kartu su bendrosios įmonės atsakymais (1),
   atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (3), ypač į jo 5 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą (A7–0131/2011),

               1.

               patvirtina Europos ITER įgyvendinimo ir branduolių sintezės energetikos vystymo bendrosios įmonės direktoriui, kad bendrosios įmonės 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 342, 2010 12 16, p. 22.

      (2)  OL L 248, 2002 9 16, p. 1.

      (3)  OL L 90, 2007 3 30, p. 58.

      (4)  OL L 357, 2002 12 31, p. 72.
    ---documentbreak---

               27.9.2011

               LT

               Europos Sąjungos oficialusis leidinys

               L 250/238

         EUROPOS PARLAMENTO REZOLIUCIJA
   2011 m. gegužės 10 d.
   su pastabomis, sudarančiomis neatskiriamą sprendimo dėl Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos ITER įgyvendinimo ir branduolio sintezės energijos gamybos bendrosios įmonės 2009 m. gruodžio 31 d. pasibaigusių finansinių metų galutinių metinių ataskaitų kartu su bendrosios įmonės atsakymais (1),
   atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (3), ypač į jo 5 straipsnį,
   atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės finansinį reglamentą, 2007 m. spalio 22 d. patvirtintą bendrosios įmonės valdybai priėmus sprendimą (toliau – ITER finansinis reglamentas),
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir į VI priedą,
   atsižvelgdamas į Biudžeto kontrolės komiteto pranešimą (A7–0131/2011),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

               B.

               kadangi Europos ITER įgyvendinimo ir branduolių sintezės energetikos vystymo bendroji įmonė dar tik pradeda veiklą ir 2009 finansiniais metais dar nebuvo visiškai įdiegusi savo vidaus kontrolės sistemų ir finansinės atskaitomybės sistemos;

               C.

               kadangi ITER finansinis reglamentas grindžiamas pagrindų finansiniu reglamentu, kuris neseniai iš dalies pakeistas siekiant jį suderinti su bendrojo finansinio reglamento daliniais pakeitimais;

               D.

               kadangi Audito Rūmai 2008 m. spalio 9 d. pateikė nuomonę Nr. 4/2008 dėl ITER finansinio reglamento;

      Biudžeto vykdymas

               1.

               pažymi, kad bendrosios įmonės galutinis 2009 m. biudžetas siekė 173 600 000 EUR, o bendras mokėjimų asignavimų panaudojimo lygis sudarė 65,3 %;

               2.

               pripažįsta, kad tai yra bendrosios įmonės veiklos pradžios periodas ir kad per mažos išlaidos daugiausia susijusios su tuo, jog Euratomo branduolių sintezės programa įgyvendinama nepakankamai sparčiai; tai buvo minėta ir Audito Rūmų 2008 m. ataskaitoje;

               3.

               pažymi, kad banko indėliai metų pabaigoje sudarė 42 000 000 EUR ir kad tai pažeidžia biudžeto subalansuotumo principą;

               4.

               mano, jog svarbu nustatyti sąlygas, kurias taikant teigiamas biudžeto rezultatų sąskaitos likutis būtų įrašomas į kitų bendrosios įmonės finansinių metų biudžetą, siekiant konkretizuoti, kaip taikoma ši nuo bendrojo biudžeto subalansuotumo principo leidžianti nukrypti nuostata;

      Ataskaitų pateikimas

               5.

               ragina bendrąją įmonę suderinti ataskaitas vadovaujantis Komisijos gairėmis;

               6.

               pripažįsta, kad kitaip nei kitos Sąjungos bendrosios įmonės, ITER finansuojama tik viešosiomis lėšomis;

      Vidaus kontrolės sistemos

               7.

               ragina bendrąją įmonę baigti diegti savo vidaus kontrolės ir finansinės informacijos sistemą;

               8.

               be to, ragina bendrąją įmonę į savo finansines taisykles įtraukti konkrečią nuorodą apie Vidaus audito tarnybos (VAT), kaip savo vidaus auditoriaus, įgaliojimus remiantis atitinkama Bendrijos įstaigoms skirto finansinio pagrindų reglamento nuostata;

               9.

               mano, kad VAT, kaip vidaus auditorius, visų pirma turėtų bendrajai įmonei patarti, kaip spręsti su rizika susijusius klausimus, pateikdama nepriklausomas nuomones dėl valdymo ir kontrolės sistemų kokybės ir rekomendacijas, kaip pagerinti operacijų vykdymo sąlygas ir skatinti patikimą finansų valdymą; mano, kad taip pat labai svarbu, jog bendroji įmonė biudžeto institucijai, atsakingai už sprendimą dėl biudžeto įvykdymo, pateiktų direktoriaus parengtą ataskaitą, apibendrinančią vidaus auditoriaus atliktų vidaus auditų skaičių ir tipus, pateiktas rekomendacijas ir atsižvelgiant į rekomendacijas atliktus veiksmus;

               10.

               mano, kad, atsižvelgiant į bendrosios įmonės biudžeto dydį ir užduočių sudėtingumą, ji turėtų įsteigti audito komitetą, kuris teiktų ataskaitas tiesiogiai valdančiajai tarybai;

      Finansinis reglamentas

               11.

               ragina bendrąją įmonę iš dalies pakeisti savo Finansinį reglamentą atsižvelgiant į Audito Rūmų nuomonėje Nr. 4/2008 dėl šio reglamento pateiktas rekomendacijas; mano, kad reikės tolesnių patobulinimų, susijusių su:

                           —

                           biudžeto principų taikymo išimtimis,

                           —

                           VAT vaidmeniu,

                           —

                           audito komiteto įsteigimu,

                           —

                           narių įnašų mokėjimo vėlavimais,

                           —

                           dotacijų skyrimo sąlygomis,

                           —

                           pereinamojo laikotarpio priemonėmis, numatytomis ITER finansinio reglamento 133 straipsnyje.

      (1)  OL C 342, 2010 12 16, p. 22.

      (2)  OL L 248, 2002 9 16, p. 1.

      (3)  OL L 90, 2007 3 30, p. 58.

      (4)  OL L 357, 2002 12 31, p. 72.


title: 2009 m. lapkričio 10 d. Tarybos sprendimas dėl Susitarimo, kuriuo nustatomas ginčų sprendimo mechanizmas, taikytinas ginčams, numatytiems pagal Europos bendrijos ir Viduržemio jūros šalių susitarimo, steigiančio Europos Bendrijų ir jų valstybių narių bei Tuniso Respublikos asociaciją, prekybos nuostatas, sudarymo protokolo tarp Europos bendrijos ir Tuniso Respublikos forma

text:
13.2.2010

               LT

               Europos Sąjungos oficialusis leidinys

               L 40/75

         TARYBOS SPRENDIMAS
   2009 m. lapkričio 10 d.
   dėl Susitarimo, kuriuo nustatomas ginčų sprendimo mechanizmas, taikytinas ginčams, numatytiems pagal Europos bendrijos ir Viduržemio jūros šalių susitarimo, steigiančio Europos Bendrijų ir jų valstybių narių bei Tuniso Respublikos asociaciją, prekybos nuostatas, sudarymo protokolo tarp Europos bendrijos ir Tuniso Respublikos forma
   (2010/91/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį, kartu su 300 straipsnio 2 dalies pirmosios pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2006 m. vasario 24 d. Taryba įgaliojo Komisiją pradėti derybas su Viduržemio jūros regiono partneriais siekiant sukurti su prekybos nuostatomis susijusį ginčų sprendimo mechanizmą.

               (2)

               Komisija surengė derybas konsultuodamasi su Komitetu, įsteigtu pagal Sutarties 133 straipsnį, ir vadovaudamasi Tarybos patvirtintais derybų nurodymais.

               (3)

               Komisija baigė derybas dėl Susitarimo, kuriuo nustatomas ginčų sprendimo mechanizmas, taikytinas ginčams, numatytiems pagal Europos ir Viduržemio jūros šalių susitarimo, steigiančio Europos Bendrijų ir jų valstybių narių bei Tuniso Respublikos asociaciją (1), prekybos nuostatas, sudarymo protokolo tarp Europos bendrijos ir Tuniso Respublikos forma.

               (4)

               Šis Susitarimas turėtų būti patvirtintas,

         NUSPRENDĖ:
   1 straipsnis
   Bendrijos vardu patvirtinamas Susitarimas, kuriuo nustatomas ginčų sprendimo mechanizmas, taikytinas ginčams pagal Europos ir Viduržemio jūros šalių susitarimo, steigiančio Europos Bendrijų ir jų valstybių narių bei Tuniso Respublikos asociaciją, prekybos nuostatas, sudarytas protokolo tarp Europos bendrijos ir Tuniso Respublikos forma.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), turintį (-čius) teisę pasirašyti 1 straipsnyje nurodytą protokolo forma sudaromą Susitarimą, kad jis taptų privalomas Bendrijai.

      Priimta Briuselyje 2009 m. lapkričio 10 d.

            Tarybos vardu

            Pirmininkas

         A. BORG

      (1)  OL L 97 1998 3 30, p. 2.
   PROTOKOLAS
   tarp Europos Sąjungos ir Tuniso Respublikos dėl ginčų sprendimo mechanizmo, taikytino ginčams, numatytiems pagal Europos ir Viduržemio jūros šalių susitarimo, steigiančio Europos bendrijų ir jų valstybių narių bei Tuniso Respublikos asociaciją, prekybos nuostatas
   EUROPOS SĄJUNGA, toliau – Sąjunga,
   viena šalis, ir
   TUNISO RESPUBLIKA, toliau – Tunisas,
   kita šalis,
   NUSPRENDĖ:
   I   SKYRIUS

      TIKSLAS IR TAIKYMO SRITIS

   1 straipsnis
   Tikslas
   Šiuo Protokolu siekiama vengti prekybos ginčų tarp Šalių ir juos spręsti siekiant, jei įmanoma, abiem pusėms priimtinų sprendimų.
   2 straipsnis
   Protokolo taikymas
   1.   Šio Protokolo nuostatos galioja visiems ginčams dėl Europos ir Viduržemio jūros šalių susitarimo, steigiančio Europos Bendrijų ir jų valstybių narių bei Tuniso Respublikos asociaciją (toliau – Asociacijos susitarimas), II antraštinės dalies (išskyrus 24 straipsnį) nuostatų aiškinimo ir taikymo, jei aiškiai nenumatyta kitaip (1). Asociacijos susitarimo 86 straipsnis taikomas ginčams, susijusiems su kitų Asociacijos susitarimo nuostatų taikymu ir aiškinimu.
   2.   Šio Protokolo procedūros taikomos, jei praėjus 60 dienų nuo pranešimo Asociacijos tarybai apie ginčą pagal Asociacijos susitarimo 86 straipsnį, Asociacijos tarybai ginčo išspręsti nepavyko.
   3.   Taikant 2 dalį ginčas laikomas išspręstu Asociacijos tarybai priėmus sprendimą, kaip numatyta Asociacijos susitarimo 86 straipsnio 2 dalyje, arba jai paskelbus, kad ginčo nebėra.
   II   SKYRIUS

      KONSULTACIJOS IR TARPININKAVIMAS

   3 straipsnis
   Konsultacijos
   1.   Šalys siekia išspręsti visus ginčus dėl 2 straipsnyje nurodytų nuostatų aiškinimo ir taikymo ir surengusios konsultacijas stengiasi kuo skubiau rasti tinkamą ir abiem pusėms priimtiną sprendimą.
   2.   Šalis kreipiasi dėl konsultacijų, pateikdama rašytinį prašymą kitai Šaliai bei nusiųsdama jo kopiją Pramonės, prekybos ir paslaugų pakomitečiui, ir nurodo ginčijamąją priemonę bei Asociacijos susitarimo nuostatas, kurias, jos manymu, reikėtų taikyti.
   3.   Konsultacijos surengiamos per 40 dienų nuo prašymo gavimo dienos ir vyksta Šalies atsakovės teritorijoje, jei Šalys nesusitaria kitaip. Konsultacijos laikomos pasibaigusiomis po 60 dienų nuo prašymo gavimo dienos, nebent abi Šalys sutiktų tęsti konsultacijas. Konsultacijos, visų pirma, visa šios procedūros metu atskleista informacija ir Šalių pateiktos nuomonės, yra konfidencialios ir nepažeidžia nei vienos iš Šalių teisių jokiose tolesnėse procedūrose.
   4.   Skubos atvejais, įskaitant atvejus, susijusius su greitai gendančiomis arba sezoninėmis prekėmis, konsultacijos surengiamos per 15 dienų nuo prašymo gavimo dienos ir laikomos pasibaigusiomis per 30 dienų nuo prašymo gavimo.
   5.   Jei Šalis, kuriai teikiamas konsultacijos prašymas, per 10 darbo dienų nuo prašymo gavimo dienos neatsako į prašymą rengti konsultacijas, arba jei konsultacijos nesurengiamos per 3 arba 4 dalyje nustatytus terminus, jei konsultacijos užbaigtos nepasiekus abiem pusėms priimtino sprendimo, Šalis ieškovė gali prašyti sudaryti arbitrų kolegiją pagal 5 straipsnį.
   4 straipsnis
   Tarpininkavimas
   1.   Konsultacijų metu nepavykus rasti abiem pusėms priimtino sprendimo, Šalys gali susitarti kreiptis į tarpininką. Rašytinis prašymas tarpininkauti turi būti pateikiamas Pramonės, prekybos ir paslaugų pakomitečiui, jame nurodoma priemonė, dėl kurios vyko konsultacijos, bei tarpusavio sutarimu nustatyti tarpininkavimo įgaliojimai. Kiekviena Šalis įsipareigoja palankiai atsižvelgti į prašymus tarpininkauti.
   2.   Išskyrus atvejus, kai per penkias darbo dienas nuo prašymo tarpininkauti gavimo Šalys bendrai pasirenka tarpininką, Pramonės, prekybos ir paslaugų pakomitečio pirmininkai arba jų atstovai burtų keliu išrenka tarpininką iš asmenų, įtrauktų į 19 straipsnyje nurodytą sąrašą ir nesančių nei vienos Šalies piliečiais. Tarpininkas išrenkamas per 10 darbo dienų nuo prašymo tarpininkauti gavimo dienos. Ne vėliau nei per 30 dienų nuo jo išrinkimo tarpininkas sušaukia Šalis į posėdį. Ne vėliau nei per 15 dienų iki posėdžio visos Šalys pateikia informaciją tarpininkui, kuris savo nuožiūra prireikus gali prašyti papildomos informacijos iš Šalių, specialistų arba techninių patarėjų. Taip gauta informacija turi būti atskleista abiem Šalims ir suteikta galimybė pateikti pastabas. Tarpininkas pateikia nuomonę ne vėliau nei per 45 dienas po jo išrinkimo.
   3.   Tarpininkas į savo nuomonę gali įtraukti rekomendaciją, kaip išspręsti ginčą pagal 2 straipsnyje nurodytas nuostatas. Į tarpininko nuomonę atsižvelgti neprivaloma.
   4.   Šalys gali susitarti keisti 2 dalyje nurodytus terminus. Tarpininkas taip pat gali nuspręsti keisti minėtus terminus kurios nors iš Šalių prašymu, atsižvelgdamas į susijusios Šalies patiriamus konkrečius sunkumus arba atvejo sudėtingumą.
   5.   Su tarpininkavimu susijusios procedūros, ypač visa atskleista informacija ir nuomonės, kurių laikosi Šalys šių procedūrų metu, yra konfidencialios ir nepažeidžia nei vienos iš Šalių teisių jokiose tolesnėse procedūrose.
   6.   Šalims susitarus tarpininkavimo procedūros gali būti tęsiamos vykstant arbitražo procedūrai.
   7.   Tarpininkas pakeičiamas tik remiantis darbo tvarkos taisyklių 18–21 taisyklėse išdėstytomis priežastimis ir jose nurodyta tvarka.
   III   SKYRIUS

      GINČŲ SPRENDIMO PROCEDŪROS

      I   SKIRSNIS

         Arbitražo procedūra

   5 straipsnis
   Arbitražo procedūros pradžia
   1.   Jei Šalims nepavyko išspręsti ginčo konsultacijų metu, kaip numatyta 3 straipsnyje, arba kreipusis į tarpininką, kaip numatyta 4 straipsnyje, Šalis ieškovė gali pateikti prašymą sudaryti arbitrų kolegiją.
   2.   Rašytinis prašymas sudaryti arbitrų kolegiją pateikiamas Šaliai atsakovei ir Pramonės, prekybos ir paslaugų pakomitečiui. Šalis ieškovė prašyme nurodo konkrečią ginčijamąją priemonę ir paaiškina, kodėl tokia priemonė pažeidžia 2 straipsnyje nurodytas nuostatas. Sudaryti arbitrų kolegiją prašoma ne vėliau nei 18 mėnesių nuo prašymo surengti konsultacijas gavimo dienos, nepažeidžiant Šalies ieškovės teisių ateityje prašyti naujų konsultacijų tuo pačiu klausimu.
   6 straipsnis
   Arbitrų kolegijos sudarymas
   1.   Arbitrų kolegiją sudaro trys arbitrai.
   2.   Per 10 darbo dienų nuo prašymo Šaliai atsakovei sudaryti arbitrų kolegiją gavimo dienos Šalys konsultuojasi, siekdamos susitarti dėl arbitrų kolegijos sudėties.
   3.   Šalims nepavykus susitarti dėl arbitrų kolegijos sudėties per 2 dalyje nustatytą laikotarpį, kiekviena Šalis gali prašyti Pramonės, prekybos ir paslaugų pakomitečio pirmininkų arba jų atstovų visus tris narius iš pagal 19 straipsnį sudaryto sąrašo išrinkti burtų keliu: vieną narį iš asmenų, pasiūlytų Šalies ieškovės, vieną narį iš asmenų, pasiūlytų Šalies atsakovės ir vieną narį iš asmenų, kuriuos Šalys išrinko pirmininkauti. Šalims susitarus dėl vieno ar dviejų arbitrų kolegijos narių, likusieji nariai renkami tokia pačia tvarka.
   4.   Pramonės, prekybos ir paslaugų pakomitečio pirmininkai arba jų atstovai išrenka arbitrus per penkias darbo dienas nuo 3 dalyje nurodyto bet kurios Šalies prašymo pateikimo dienos.
   5.   Arbitrų kolegijos sudarymo diena yra diena, kai išrenkami trys arbitrai.
   6.   Arbitrai pakeičiami tik remiantis Darbo tvarkos taisyklių 18–21 taisyklėse išdėstytomis priežastimis ir jose nurodyta tvarka.
   7 straipsnis
   Tarpinė arbitrų kolegijos ataskaita
   Ne vėliau nei per 120 dienų nuo arbitrų kolegijos sudarymo arbitrų kolegija paskelbia Šalims tarpinę ataskaitą, kurioje išdėstomi nustatyti faktai, atitinkamų nuostatų taikomumas ir pagrindžiamos išvados bei teikiamos rekomendacijos. Bet kuri Šalis gali pateikti arbitrų kolegijai rašytinį prašymą peržiūrėti konkrečius tarpinės atskaitos aspektus ne vėliau nei per 15 dienų nuo jos paskelbimo. Galutinio arbitrų kolegijos sprendimo išvadose išsamiai pagrindžiami tarpinės peržiūros etapu pateikti argumentai ir aiškiai atsakoma į abiejų Šalių klausimus bei pastabas.
   8 straipsnis
   Arbitrų kolegijos sprendimas
   1.   Arbitrų kolegija paskelbia savo sprendimą Šalims bei Pramonės, prekybos ir paslaugų pakomitečiui per 150 dienų nuo arbitrų kolegijos sudarymo dienos. Jei, arbitrų kolegijos manymu, šio termino laikytis neįmanoma, arbitrų kolegijos pirmininkas privalo raštu pranešti apie tai Šalims ir Pramonės, prekybos ir paslaugų pakomitečiui, nurodydamas vėlavimo priežastis ir dieną, kurią arbitrų kolegija ketina užbaigti savo darbą. Sprendimas jokiu būdu negali būti paskelbtas vėliau nei po 180 dienų nuo arbitrų kolegijos sudarymo dienos.
   2.   Skubos atvejais, įskaitant atvejus, susijusius su greitai gendančiomis arba sezoninėmis prekėmis, arbitrų kolegija deda visas pastangas, kad sprendimas būtų paskelbtas per 75 dienas po priėmimo dienos. Sprendimas jokiu būdu negali būti paskelbtas vėliau nei per 90 dienų po jo priėmimo dienos. Arbitrų kolegija per 10 dienų nuo jos sudarymo pateikia preliminarų sprendimą, ar atvejis vertintinas kaip skubus.
   3.   Abiejų Šalių prašymu arbitrų kolegija bet kuriuo metu gali sustabdyti savo darbą Šalių sutartam laikotarpiui, neviršijančiam 12 mėnesių, ir Šalies ieškovės prašymu vėl atnaujina savo darbą sutarto laikotarpio pabaigoje. Jei Šalis ieškovė nepaprašo arbitrų kolegijos atnaujinti darbo iki sutarto sustabdymo laikotarpio pabaigos, procedūra nutraukiama. Arbitrų kolegijos darbo sustabdymas ir nutraukimas neturi poveikio nei vienos iš Šalių teisėms jokios kitos tuo pačiu klausimu vykstančios procedūros metu.

      II   SKIRSNIS

         Sprendimo įgyvendinimas

   9 straipsnis
   Arbitrų kolegijos sprendimo įgyvendinimas
   Kiekviena Šalis imasi priemonių, būtinų arbitrų kolegijos sprendimui įgyvendinti, ir Šalys stengsis susitarti dėl laikotarpio, per kurį tas sprendimas turi būti įgyvendintas.
   10 straipsnis
   Pagrįstos trukmės laikotarpis sprendimui įgyvendinti
   1.   Ne vėliau kaip per 30 dienų nuo arbitrų kolegijos sprendimo paskelbimo Šalims, Šalis atsakovė Šaliai ieškovei bei Pramonės, prekybos ir paslaugų pakomitečiui nurodo laikotarpį, kurio jai reikia sprendimui įgyvendinti (pagrįstos trukmės laikotarpis), jei neįmanoma sprendimo įgyvendinti iškart.
   2.   Šalims nesusitarus dėl pagrįstos trukmės laikotarpio arbitrų kolegijos sprendimui įgyvendinti, Šalis ieškovė per 20 dienų nuo pagal 1 dalį Šalies atsakovės pateikto pranešimo gavimo raštu paprašo arbitrų kolegijos nustatyti pagrįstos trukmės laikotarpį. Apie tokį prašymą tuo pačiu metu pranešama kitai Šaliai bei Pramonės, prekybos ir paslaugų pakomitečiui. Arbitrų kolegija paskelbia savo sprendimą Šalims bei Pramonės, prekybos ir paslaugų pakomitečiui per 30 dienų nuo prašymo pateikimo dienos.
   3.   Pagrįstos trukmės laikotarpis gali būti pratęstas Šalių susitarimu.
   11 straipsnis
   Priemonių, kurių imtasi siekiant įgyvendinti arbitrų kolegijos sprendimą, persvarstymas
   1.   Iki pagrįstos trukmės laikotarpio pabaigos Šalis atsakovė praneša kitai Šaliai bei Pramonės, prekybos ir paslaugų pakomitečiui apie priemones, kurių ji ėmėsi arbitrų kolegijos sprendimui įgyvendinti.
   2.   Jei Šalys nesutaria dėl priemonės, apie kurią pranešta pagal 1 dalį, arba jos atitikties 2 straipsnio nuostatoms, Šalis ieškovė gali pateikti rašytinį prašymą pirmajai arbitrų kolegijai priimti sprendimą šiuo klausimu. Tokiame prašyme nurodoma konkreti ginčijamoji priemonė ir paaiškinama, kodėl tokia priemonė neatitinka 2 straipsnyje nurodytų nuostatų. Arbitrų kolegija praneša savo sprendimą per 90 dienų nuo prašymo pateikimo dienos. Skubos atvejais, įskaitant atvejus, susijusius su greitai gendančiomis arba sezoninėmis prekėmis, arbitrų kolegija paskelbia savo sprendimą per 45 dienas nuo prašymo pateikimo dienos.
   12 straipsnis
   Laikinosios taisomosios priemonės, kurių imamasi, jei neįgyvendinamas arbitrų kolegijos sprendimas
   1.   Jei Šalis atsakovė iki pagrįstos trukmės laikotarpio pabaigos nepraneša apie jokią priemonę, kurios imtasi siekiant įgyvendinti arbitrų kolegijos sprendimą, arba jei arbitrų kolegija nusprendžia, kad priemonė, apie kurią pranešta pagal 11 straipsnio 1 dalį, nesuderinama su 2 straipsnio nuostatose nurodytais Šalies įsipareigojimais, Šalis atsakovė Šalies ieškovės prašymu pateikia pasiūlymą dėl laikinos kompensacijos.
   2.   Jei dėl kompensacijos nesutariama per 30 dienų nuo pagrįstos trukmės laikotarpio pabaigos arba nuo arbitrų kolegijos sprendimo pagal 11 straipsnį, kad priemonė, kurios imtasi, yra nesuderinama su 2 straipsnyje nurodytomis nuostatomis, Šalis ieškovė įgyja teisę, apie tai pranešusi kitai Šaliai ir Pramonės, prekybos ir paslaugų pakomitečiui, sustabdyti visus pagal bet kurią 2 straipsnyje nurodytą nuostatą kylančius įsipareigojimus, kurie yra lygiaverčiai dėl pažeidimo atsiradusiai žalai, susijusiai su panaikinimu arba sumažinimu. Nustatydama tokias priemones Šalis ieškovė atsižvelgia į jų poveikį Šalies atsakovės vystymuisi ir ekonomikai. Šalis ieškovė gali sustabdyti įsipareigojimų vykdymą praėjus 10 darbo dienų nuo Šalies atsakovės pateikto pranešimo gavimo dienos, nebent Šalis atsakovė paprašo arbitražo procedūros pagal 3 dalį.
   3.   Jei Šalis atsakovė mano, kad sustabdymo mastas neatitinka dėl pažeidimo atsiradusios žalos, susijusios su panaikinimu arba sumažinimu, lygio, ji gali pateikti arbitrų kolegijai rašytinį prašymą išspręsti šį klausimą. Iki 2 dalyje nurodyto 10 darbo dienų laikotarpio pabaigos apie tokį prašymą pranešama kitai Šaliai ir Pramonės, prekybos ir paslaugų pakomitečiui. Arbitrų kolegija, prireikus paprašiusi specialistų nuomonės, per 30 darbo dienų nuo prašymo pateikimo dienos praneša Šalims ir už prekybos klausimus atsakingai institucijai apie savo sprendimą dėl įsipareigojimų sustabdymo masto. Įsipareigojimai nesustabdomi, kol arbitrų kolegija nepriima sprendimo; sustabdymas turi atitikti arbitrų kolegijos sprendimą.
   4.   Įsipareigojimai sustabdomi laikinai tik tol, kol 2 straipsnyje nurodytas nuostatas pažeidžianti priemonė yra atšaukiama arba iš dalies pakeičiama taip, kad atitiktų minėtas nuostatas, kaip nustatyta 13 straipsnyje, arba kol Šalys išsprendžia ginčą.
   13 straipsnis
   Priemonių, kurių imtasi sustabdžius įsipareigojimų vykdymą, peržiūra
   1.   Šalis atsakovė praneša kitai Šaliai ir Pramonės, prekybos ir paslaugų pakomitečiui apie priemonę, kurios ji ėmėsi arbitrų kolegijos sprendimui įgyvendinti, ir apie savo prašymą nutraukti Šalies ieškovės taikomą įsipareigojimų sustabdymą.
   2.   Jei Šalys per 30 dienų nuo pranešimo gavimo nesusitaria dėl priemonės, apie kurią pranešta, atitikties 2 straipsnyje nurodytoms nuostatoms, Šalis ieškovė pateikia arbitrų kolegijai rašytinį prašymą priimti sprendimą šiuo klausimu. Apie tokį prašymą tuo pačiu metu pranešama kitai Šaliai bei Pramonės, prekybos ir paslaugų pakomitečiui. Arbitrų kolegija praneša savo sprendimą Šalims ir Pramonės, prekybos ir paslaugų pakomitečiui per 45 dienas nuo prašymo pateikimo dienos. Jei arbitrų kolegija nustato, kad įgyvendinimo priemonė atitinka 2 straipsnyje nurodytas nuostatas, įsipareigojimų sustabdymas nutraukiamas.

      III   SKIRSNIS

         Bendrosios nuostatos

   14 straipsnis
   Abiem pusėms priimtinas sprendimas
   Pagal šį Protokolą bet kuriuo metu Šalys gali priimti abiem pusėms priimtiną sprendimą ginčui išspręsti. Apie tokį sprendimą jos praneša Pramonės, prekybos ir paslaugų pakomitečiui ir arbitrų kolegijai. Pranešus apie abiem pusėms priimtiną sprendimą, arbitrų kolegija nutraukia savo darbą ir procedūra baigiama.
   15 straipsnis
   Darbo tvarkos taisyklės
   1.   III skyriuje nustatytoms ginčų sprendimo procedūroms taikomos prie šio Protokolo pridedamos Darbo tvarkos taisyklės.
   2.   Jei Šalys nenusprendžia kitaip, visi arbitrų kolegijos posėdžiai yra vieši, kaip nustatyta Darbo tvarkos taisyklėse.
   16 straipsnis
   Informacija ir techniniai patarimai
   Arbitrų kolegija Šalies prašymu arba savo iniciatyva gali gauti informaciją, kurią ji laiko tinkama arbitrų kolegijos nagrinėjimui. Jei mano, kad tai tinkama, arbitrų kolegija taip pat turi teisę prašyti ekspertų nuomonės. Prieš pasirinkdama ekspertus arbitrų kolegija konsultuojasi su Šalimis. Taip gauta informacija turi būti atskleista abiem Šalims ir suteikta galimybė pateikti pastabas. Vadovaujantis Darbo tvarkos taisyklėmis Šalyse įsisteigusiems suinteresuotiesiems fiziniams ar juridiniams asmenims leidžiama arbitrų kolegijai pateikti trumpą amicus curiae informaciją. Ši trumpa informacija apima faktinius ginčo aspektus ir nėra susijusi su teisiniais aspektais.
   17 straipsnis
   Aiškinimo taisyklės
   Arbitrų kolegija 2 straipsnyje nurodytas nuostatas aiškina vadovaudamasi įprastomis tarptautinės viešosios teisės, įskaitant Vienos konvenciją dėl tarptautinių sutarčių teisės, aiškinimo taisyklėmis. Arbitrų kolegijos sprendimais negali būti nustatyta daugiau ar mažiau teisių ir prievolių nei nustatyta pagal 2 straipsnio nuostatas.
   18 straipsnis
   Arbitrų kolegijos sprendimai
   1.   Arbitrų kolegija deda visas pastangas, kad visi sprendimai būtų priimami bendru sutarimu. Jeigu sprendimo negalima priimti bendru sutarimu, sprendimas dėl svarstomo klausimo priimamas balsų dauguma. Tačiau jokiais atvejais nėra skelbiamos atskirosios arbitrų nuomonės.
   2.   Visi arbitrų kolegijos sprendimai yra privalomi Šalims ir jais nenustatoma jokių teisių ar įsipareigojimų fiziniams ar juridiniams asmenims. Sprendime išdėstomi nustatyti faktai, atitinkamų Asociacijos susitarimo nuostatų taikomumas ir pagrindžiamos kolegijos išvados. Pramonės, prekybos ir paslaugų pakomitetis viešai skelbia visus arbitrų kolegijos sprendimus, išskyrus tuos atvejus, kai kolegija nusprendžia kitaip, siekdama užtikrinti slaptos verslo informacijos konfidencialumą.
   IV   SKYRIUS

      BENDROSIOS NUOSTATOS

   19 straipsnis
   Arbitrų sąrašai
   1.   Pramonės, prekybos ir paslaugų pakomitetis ne vėliau kaip per šešis mėnesius nuo šio Protokolo įsigaliojimo sudaro ne mažiau kaip 15 asmenų, pageidaujančių ir galinčių būti arbitrais, sąrašą. Kiekviena iš Šalių pasiūlo mažiausiai penkis asmenis būti arbitrais. Abi Šalys taip pat pasirenka mažiausiai penkis asmenis, kurie nėra nei vienos Šalies piliečiai ir kurie atliks arbitrų kolegijos pirmininkų pareigas. Pramonės, prekybos ir paslaugų pakomitetis užtikrins, kad sąraše visuomet būtų tiek asmenų.
   2.   Arbitrai turi turėti specialiųjų teisės ir tarptautinės prekybos žinių arba patirties. Jie turi būti nepriklausomi, dalyvauti kaip individualūs asmenys ir nevykdyti jokios organizacijos ar vyriausybės nurodymų, neturi turėti ryšių su bet kurios iš Šalių vyriausybėmis ir turi laikytis prie šio protokolo pridedamo Elgesio kodekso.
   3.   Pramonės, prekybos ir paslaugų pakomitetis gali sudaryti papildomus mažiausiai penkiolikos asmenų, turinčių su konkrečiais sektoriais susijusių žinių Asociacijos susitarime aptariamose srityse, sąrašus. Kai taikoma 6 straipsnio 2 dalyje nustatyta atrankos procedūra, Pramonės, prekybos ir paslaugų pakomitečio pirmininkai bendru Šalių sutarimu gali naudotis šiuo su konkrečiais sektoriais susijusiu sąrašu.
   20 straipsnis
   Ryšys su PPO įsipareigojimais
   1.   Šio Protokolo nuostatos ginčams spręsti taikomos nepažeidžiant jokių veiksmų, susijusių su PPO, įskaitant ginčų sprendimo veiksmus.
   2.   Tačiau, jei Šalis pradėjo ginčo dėl tam tikros priemonės sprendimo procedūrą pagal šį Protokolą arba PPO susitarimą, ji negali pradėti ginčo sprendimo procedūros dėl tos pačios priemonės kitame teisme, kol nebus baigta pirmoji procedūra. Be to, Šalis nesikreipia į du teismus žalai dėl įsipareigojimo, kuris yra toks pat ir pagal Asociacijos susitarimą, ir pagal PPO susitarimą, pažeidimo atlyginti. Tokiu atveju, prasidėjus ginčo sprendimo procedūrai, Šalis neteikia kitam teismui prašymo žalai dėl tokio pat įsipareigojimo, nustatyto kitame susitarime, pažeidimo atlyginti, nebent pirmajam teismui dėl procedūrinių ar teisminių priežasčių nepavyktų priimti sprendimo dėl to reikalavimo.
   3.   Taikant 2 dalį:

               —

               ginčo sprendimo procedūros pagal PPO susitarimą laikomos pradėtomis Šaliai pateikus prašymą sudaryti kolegiją pagal PPO susitarimo dėl ginčų sprendimo taisyklių ir tvarkos 6 straipsnį, o jos laikomos baigtomis, kai ginčų sprendimo institucija priima kolegijos ataskaitą ir atitinkamai apeliacinės tarybos ataskaitą pagal Susitarimo dėl ginčų sprendimo taisyklių ir tvarkos 16 straipsnį ir 17 straipsnio 14 dalį,

               —

               ginčų sprendimo procedūros pagal šį Protokolą laikomos pradėtomis Šaliai pateikus prašymą sudaryti arbitrų kolegiją pagal 5 straipsnio 1 dalį, o jos laikomos baigtomis, kai arbitrų kolegija paskelbia savo sprendimą Šalims bei Pramonės, prekybos ir paslaugų pakomitečiui pagal 8 straipsnį.

         4.   Nė viena šio Protokolo nuostata netrukdo Šaliai sustabdyti įsipareigojimų, kuriuos sustabdyti leido PPO ginčų sprendimo institucija, vykdymą. PPO susitarimas netaikomas siekiant sutrukdyti Šaliai sustabdyti įsipareigojimų pagal šį Protokolą vykdymą.
   21 straipsnis
   Terminai
   1.   Visi šiame Protokole nustatyti terminai, įskaitant terminą, per kurį arbitrų kolegija turi paskelbti savo sprendimus, skaičiuojami kalendorinėmis dienomis nuo kitos dienos po veiksmo ar fakto, kurio atžvilgiu jie nustatyti, jei nenustatyta kitaip.
   2.   Kiekvienas šiame Protokole nurodytas terminas gali būti pratęstas Šalių tarpusavio susitarimu. Šalys įsipareigoja palankiai atsižvelgti į prašymus pratęsti terminą dėl Šalies patiriamų sunkumų siekiant laikytis šio Protokolo procedūrų. Šalies prašymu arbitrų kolegija gali pratęsti procedūroms taikomus terminus, atsižvelgdama į skirtingą Šalių išsivystymo lygį.
   22 straipsnis
   Protokolo peržiūra ir pakeitimai
   1.   Įsigaliojus šiam Protokolui ir jo priedams, Asociacijos taryba gali bet kuriuo metu peržiūrėti jų įgyvendinimą, siekdama nuspręsti, ar juos tęsti toliau, pakeisti arba nutraukti.
   2.   Atlikdama peržiūrą, Asociacijos taryba gali svarstyti galimybę įsteigti apeliacinę instituciją, kuri būtų bendra keliems Europos ir Viduržemio jūros regiono šalių susitarimams.
   3.   Asociacijos taryba gali nuspręsti pakeisti šį Protokolą ir jo priedus. Šalys tokį sprendimą įgyvendina įvykdžiusios vidaus procedūras.
   23 straipsnis
   Įsigaliojimas
   Šalys šį Protokolą patvirtins pagal savo procedūras. Jis įsigalioja antro mėnesio pirmą dieną po tos dienos, kurią Šalys praneša viena kitai apie procedūrų, nurodytų šiame straipsnyje, užbaigimą.

      Šis Protokolas sudarytas Briuselyje 2009 m. gruodžio 9 d. dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir arabų, kalbomis, visi tekstai yra autentiški.

         За Европейския съюз
         Por la Unión Europea
         Za Evropskou unií
         For Det Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         På Europeiska unionens vägnar

         За Република Тунис
         Por la República de Túnez
         Za Tuniskou republiku
         For Den Tunesiske Republik
         Für die Tunesische Republik
         Tuneesia Vabariigi nimel
         Για τη Δημοκρατίας της Τυνησίας
         For the Republic of Tunisia
         Pour la République tunisienne
         Per la Repubblica tunisina
         Tunisijas Republikas vārdā
         Tuniso Respublikos vardu
         A Tunéziai Köztársaság részéről
         Għar-Repubblika tat-Tuniżija
         Voor de Republiek Tunesië
         W imieniu Republiki Tunezyjskiej
         Pela República da Tunísia
         Pentru Republica Tunisia
         Za Tuniskú republiku
         Za Republiko Tunizijo
         Tunisian tasavallan puolesta
         För Republiken Tunisien

      (1)  Šio Protokolo nuostatos nepažeidžia Protokolo 34 straipsnio, susijusio su sąvokos „kilmės produktai“ apibrėžtimi ir administracinio bendradarbiavimo metodais.
   PRIEDAI

                  I PRIEDAS.

            ARBITRŲ KOLEGIJOS DARBO TVARKOS TAISYKLĖS

                  II PRIEDAS.

            ARBITRŲ KOLEGIJŲ NARIŲ IR TARPININKŲ ELGESIO KODEKSAS


title: 2003 m. balandžio 9 d. Komisijos sprendimas, iš dalies keičiantis Sprendimą 2000/690/EB dėl Įmonių politikos grupės sudarymoTekstas svarbus EEE.

text:
Svarbus teisinis pranešimas

|

32003D0247

Oficialusis leidinys L 093 , 10/04/2003 p. 0027 - 0027

		Komisijos Sprendimas2003 m. balandžio 9 d.iš dalies keičiantis Sprendimą 2000/690/EB dėl Įmonių politikos grupės sudarymo(tekstas svarbus EEE)(2003/247/EB)EUROPOS BENDRIJŲ KOMISIJAatsižvelgdama į Europos bendrijos steigimo sutartį,kadangi:(1) 2000 m. lapkričio 8 d. Komisijos sprendimu 2000/690/EB dėl Įmonių politikos grupės sudarymo [1] buvo įsteigta Įmonių politikos grupė, kurios profesionalų skyrių sudaro iki 40 narių. Atsižvelgiant į plėtrą turėtų būti padidintas profesionalų skyriaus narių, atstovaujančių platų įmonėms svarbių kompetencijos sričių ratą, skaičių.(2) Dėl to reikėtų atitinkamai iš dalies pakeisti Sprendimą 2000/690/EB,NUSPRENDĖ:Vienintelis straipsnisSprendimo 2000/690/EB 2 straipsnio 1 dalies antroje įtraukoje skaičius "40" pakeičiamas į "45".Šis sprendimas įsigalioja jo paskelbimo Europos Sąjungos oficialiame leidinyje dieną.Priimta Briuselyje, 2003 m. balandžio 9 d.Komisijos varduErkki LiikanenKomisijos narys[1] OL L 285, 2000 11 10, p. 24.--------------------------------------------------


title: 2011/268/ES: 2011 m. gegužės 2 d. Tarybos sprendimas, dėl Bulgarijai atstovaujančio Europos ekonomikos ir socialinių reikalų komiteto nario skyrimo

text:
6.5.2011

               LT

               Europos Sąjungos oficialusis leidinys

               L 118/8

         TARYBOS SPRENDIMAS
   2011 m. gegužės 2 d.
   dėl Bulgarijai atstovaujančio Europos ekonomikos ir socialinių reikalų komiteto nario skyrimo
   (2011/268/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Bulgarijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Jeliazko CHRISTOV įgaliojimams tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Ivan KOKALOV, Vice-President of КНСБ (CITUB, Confederation of Independent Trade Unions of Bulgaria), skiriamas Europos ekonomikos ir socialinių reikalų komiteto nariu likusiam dabartinės kadencijos laikui iki 2015 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gegužės 2 d.

            Tarybos vardu

            Pirmininkas

         MARTONYI J.

      (1)  OL L 251, 2010 9 25, p. 8.


title: 2014/670/Euratomas: 2014 m. liepos 23 d. Tarybos sprendimas, kuriuo pritariama, kad Europos Komisija Europos atominės energijos bendrijos vardu sudarytų Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimą

text:
20.9.2014

               LT

               Europos Sąjungos oficialusis leidinys

               L 278/8

         TARYBOS SPRENDIMAS
   2014 m. liepos 23 d.
   kuriuo pritariama, kad Europos Komisija Europos atominės energijos bendrijos vardu sudarytų Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimą

      (2014/670/Euratomas)

   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Europos Komisijos rekomendaciją,
   kadangi:

               (1)

               2007 m. sausio 22 d. Taryba įgaliojo Europos Komisiją pradėti derybas su Ukraina dėl naujo Europos Sąjungos ir Ukrainos susitarimo, kuris pakeistų partnerystės ir bendradarbiavimo susitarimą (1), sudarymo;

               (2)

               atsižvelgiant į glaudžius Šalių istorinius santykius ir vis stiprėjančius ryšius, taip pat į Šalių norą plačiu mastu ir novatoriškai stiprinti ir plėsti santykius, derybos dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo (toliau – Susitarimas) buvo sėkmingai baigtos 2012 m. parafavus susitarimą;

               (3)

               2013 m. gegužės 15 d. Europos Komisija pasiūlė Tarybai, kad Susitarimas turėtų būti pasirašytas Sąjungos vardu ir iš dalies laikinai taikomas santykiuose tarp Sąjungos ir Ukrainos remiantis Susitarimo 486 straipsniu, kol jis bus sudarytas vėliau;

               (4)

               Susitarimo pasirašymui ir sudarymui taikoma atskira procedūra tais klausimais, kurie patenka į Europos Sąjungos sutarties ir Sutarties dėl Europos Sąjungos veikimo taikymo sritį;

               (5)

               Susitarimu taip pat reglamentuojami klausimai, kurie priklauso Europos atominės energijos bendrijos kompetencijai, t. y. 342 straipsnis ir XXVII priedas tiek, kiek jis susijęs su branduolinės srities klausimais;

               (6)

               todėl Susitarimas turėtų būti sudarytas ir Europos atominės energijos bendrijos vardu dėl tų klausimų, kurie patenka į Euratomo sutarties taikymo sritį;

               (7)

               remiantis Euratomo sutarties 102 straipsniu, Susitarimas Europos atominės energijos bendrijai gali įsigalioti tik tada, kai Europos Komisijai valstybės narės praneša, kad toks Susitarimas tapo taikytinas pagal jų atitinkamų nacionalinės teisės aktų nuostatas;

               (8)

               todėl turėtų būti pritarta tam, kad Europos Komisija, veikdama Europos atominės energijos bendrijos vardu, sudarytų Susitarimą,

         PRIĖMĖ ŠĮ SPRENDIMĄ:
   1 straipsnis
   Pritariama tam, kad Europos Komisija Europos atominės energijos bendrijos vardu sudarytų Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimą (2).
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. liepos 23 d.

            Tarybos vardu

            Pirmininkė

         C. ASHTON

      (1)  Europos Bendrijų bei jų valstybių narių ir Ukrainos partnerystės ir bendradarbiavimo susitarimas (OL L 49, 1998 2 19, p. 3).

      (2)  Susitarimo tekstas pridedamas prie 2014 m. kovo 17 d. Tarybos sprendimo 2014/295/ES dėl Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimo pasirašymo Europos Sąjungos vardu ir laikino taikymo, kiek tai susiję su jo preambule, 1 straipsniu ir I, II bei VII antraštinėmis dalimis (OL L 161, 2014 5 29, p. 1).